laion/Wikipedia-Exotic huggingface dataset:
אתל ריד

אתל ריד (באנגלית: Ethel Reed;‏ 13 במרץ 1874 – 1912) הייתה גרפיקאית אמריקאית מוכרת בעולם. בשנות ה-90 של המאה ה-19 קיבלו עבודותיה שבחים באמריקה ובאירופה. אתל ריד נולדה בניובוריפורט, מסצ'וסטס, ב־13 במרץ 1874, היא הייתה בת של אדגר יוגין ריד, צלם מקומי ואם אירית אמריקאית. אביה נפטר כשהייתה בגיל ההתבגרות, וכתוצאה מכך סבלו אתל ואמה. לאחר שעברו לבוסטון בשנת 1890, היא למדה בבית הספר לאמנות של קוולס בשנת 1893, ואחרי 1894 החלה לקבל שבחים על איוריה. היופי והנעורים של ריד משכו את תשומת לבה של אמנית ניובוריפורט לורה הילס, שהפכה למנטורית שלה. במהלך תקופתה בבוסטון היא השיגה תהילה לאומית כמעצבת פוסטרים בעודה בתחילת שנות העשרים לחייה. היא הכינה סדרות רבות של פוסטרים ואיורי ספרים בפחות משנתיים. באמצע שנות ה-90 התארסה לחברה האמן פיליפ לסלי הייל, שאביו אדוארד אוורט הייל היה בוסטונאי בולט. עם זאת, האירוסים בוטלו. בשנת 1896 נסעה עם אמה לאירופה. בשנת 1897 הם התיישבו בלונדון שם עבדה ריד כמאיירת, בפרט עבור "הספר הצהוב" - רבעון ספרותי, שהוקם יחד על ידי אוברי בירדסלי. היו לה שני ילדים ממאהבים שונים. היא התוודעה לדמויות ספרותיות ואמנותיות חשובות בימיה: הסופר ריצ'רד לה גאליאן, האדריכלים ברטרם גודואה וראלף אדמס קראם, הצלם פרד הולנד דיי. היא גם דגמנה לפחות שלוש פעמים לדיוקנאות אצל הצלמת פרנסס בנג'מין ג'ונסטון. בקריירה הקצרה שלה, אתל ריד השיגה הכרה כאחת מהמאיירות והגרפיקאיות הבולטות בתקופתה ונשארת אחת הדמויות המסתוריות ביותר של העיצוב הגרפי האמריקאי. חייה בלונדון, אינם מתועדים וברורים. עם זאת נראה כי בהמשך חייה פנתה לסמים ואלכוהול לאחר שנים של אכזבה. נראה שהיא מתה בשנתה בשנת 1912, בגיל 38. הביוגרף שלה טען כי אלכוהוליזם והשימוש בתרופות שינה תרמו למותה. Boston Sunday Herald (1895) Boston Illustrated (1895) Lily Lewis Rood, Pierre Puvis de Chavannes: A Sketch (Boston: L. Prang & Co., 1895) Albert Morris Bagby, Miss Träumerei: A Weimar Idyl (Boston: Lamson, Wolffe & Co., 1895) Gertrude Smith, The Arabella and Araminta Stories (Boston: Copeland & Day, 1895) Julia Ward Howe, Is Polite Society Polite? (Boston: Lamson, Wolffe & Co., 1895) Charles Knowles Bolton, The Love Story of Ursula Wolcott (Boston: Lamson, Wolffe, & Co., 1896) Mabel Fuller Blodgett, Fairy Tales (Boston: Lamson, Wolffe, & Co., 1896) Louise Chandler Moulton, In Childhood's Country (Boston: Copeland & Day, 1896) Time and the Hour, (1896) Richard Le Gallienne, The Quest of the Golden Girl: A Romance (London: John Lane, 1897) The Yellow Book, Volumes XII (January, 1897) and XIII (April, 1897) Agnes Lee, The Round Rabbit and Other Child Verse (Boston: Copeland & Day, 1898). The Sketch, Volume 21 (6 April 1898) מדיה וקבצים בנושא אתל ריד בוויקישיתוף Ethel Reed, The Beautiful Poster Lady Who Disappeared, New England Historical Society, ‏2015-04-05 Ethel Reed | Museu Nacional d'Art de Catalunya, www.museunacional.cat Facebook, Twitter, Pinterest, Tumblr, Email, Ethel Reed and the poster craze, National Museum of American History, ‏2015-03-23 (באנגלית) Ethel Reed | GD 203 David W. Kiehl, American Art Posters of the 1890s in The Metropolitan Museum of Art, including the Leonard A. Lauder Collection, 1987
שיר נולד (סרט)

שיר נולד (באנגלית: A Song Is Born) הוא סרט מוזיקלי אמריקאי בצבעי טכניקולור בבימויו של הווארד הוקס, עם דני קיי ווירג'יניה מאיו בתפקידים הראשיים. זה רימייק של הסרט "Ball of Fire" משנת 1941 בכיכובם של גרי קופר וברברה סטנוויק. התסריט מבוסס על הסיפור "From A to Z" של בילי ויילדר ותומס מונרו. בסרט מופיעים כמה מאגדות הג'אז של אז - בני גודמן, טומי דורסי, לואי ארמסטרונג, ליונל המפטון, בני קרטר, רביעיית גולדן גייט ועוד. הוברט פריסבי (דני קיי) הוא פרופסור למוזיקולוגיה. ביחד עם ששה פרופסורים נוספים הם עובדים כבר תשע שנים על כתיבת אנציקלופדיה להיסטוריה של הרפואה הממומנת על ידי גב' טאטום (מרי פילד) בבנין בניו יורק. יום אחד כשהם מנגנים מוזיקה קאמרית נכנסים שני מנקי חלונות אפרו-אמריקאים ומדגימים להם סגנונות שלא שמעו עליהם - ג'אז, סווינג, בוגי ווגי ובי בופ. פריסבי מחליט כי הוא מנותק מהמוזיקה המושמעת בחוץ ומחליט לעשות הפסקה במחקר ולצאת להאזין למוזיקה במועדוני הלילה. הוא שומע את נגינתם של לואי ארמסטרונג, ליונל המפטון והויברפון שלו, טומי דורסי, רביעיית גולדן גייט ועוד. באחד המועדונים הוא שומע את זימרתה של האני סוונסון (וירג'יניה מאיו) ומתרשם מקולה ומיופייה. הוא מציג עצמו בפניה ונותן לה כרטיס ביקור שלו. להאני יש חבר גנגסטר בשם טוני קרואו (סטיב קוקרן). אנשי התובע המחוזי מחפשים אחריה כדי שתעיד נגדו. היא מצליחה להתחמק מהם ומגיעה בעזרת כרטיס הביקור למעונו של פריסבי ועמיתיו המוזיקאים. למחרת היא עורכת ג'אם סשן עם כל הנגנים הנ"ל ושרה את השיר "איך שיר נולד". פריסבי מתאהב בה, קונה טבעת ומציע לה נישואים אך גם טוני רוצה להתחתן אתה בעיקר בגלל העובדה שאישה נשואה לא יכולה להעיד נגד בעלה. עם הזמן היא מתאהבת בפריסבי. טוני כופה עליה נישואים. שני אנשיו מרכזים את כל הנגנים בחדר באיומי אקדח כדי שלא יפריעו. בחדר סמוך הוא מביא שופט שינהל את טקס הנישואים. הנגנים בחדר פותחים בנגינה הולכת ומתעצמת עד שבשלב מסוים גלי הקול מפילים תוף כבד על ראש אחד הגנגסטרים וגנגסטר שני מופל על ידי משיכת שטיח. הם מתגברים על שני הגנגסטרים ומפסיקים את טקס הנישואים. ברגע זה גם מגיעים השוטרים ועוצרים את הגנגסטרים. פריסבי והאני מתחבקים. "שיר נולד", במסד הנתונים הקולנועיים IMDb (באנגלית) "שיר נולד", באתר נטפליקס "שיר נולד", באתר AllMovie (באנגלית) "שיר נולד", באתר Rotten Tomatoes (באנגלית) "שיר נולד", תסריט הסרט באתר Scripts.com (באנגלית) "שיר נולד", במסד הנתונים הקולנועיים KinoPoisk (ברוסית) איך נולד שיר? מתוך שיר נולד, באתר יוטיוב
סורת אל-מטפפין

סורת אל-מֻטָפִפין (בערבית: سورة المطففين) היא הסורה ה-83 בקוראן, והיא מונה 36 פסוקים. שם הסורה נגזר מהפסוק הראשון בה, ומשמעותו היא "הנותנים מעט מהנדרש" או "השוקלים במאזני מרמה". הנושא העיקרי של הסורה הוא זכויותיהם החומריות והרוחניות של בני האדם. הסורה מדגישה את חשיבות השמירה על זכויותיהם של בני האדם, ומזהירה את מי שעושק את האנשים מזכויותיהם, הן החומריות והן הרוחניות. מלבד זה, הסורה מכילה תיאור לכאורה של גן העדן ושל הסיג'ין. כמו כן, סורה זו מזכירה את העיליין. בחדית' שנמסר על ידי אבן אל-עבאס, סורת אל-מטפפין הגיעה לאחר שמוחמד, נביא האסלאם, הגיע לאל-מדינה וראה שאנשיה היו שוקלים ומוכרים סחורות באופן לא הוגן. לפי חדית' אחר, האדם שמתמיד בקריאת הסורה הזו יזכה בעולם הבא לשתות משקה טהור ונקי שלא נראה קודם לכן מעולם. בחדית' נוסף נטען שקריאת הסורה יכולה להגן על כל דבר שקוראים אותה עליו. ישנה מסורת אסלאמית הגורסת כי האדם המקפיד על קריאת הסורה, יהיה מוגן מאש הגיהנום. הסורה נזכרת גם בחדית' שנמסר על ידי עבדאללה אבן מסעוד. מדיה וקבצים בנושא סורת אל-מטפפין בוויקישיתוף סורת אל-מטפפין, בתרגום הרמן רקנדורף, באתר ויקיטקסט 083-Surah-Mutaffifeen.pdf - Rahnuma eBooks Library, ebooks.rahnuma.org hebrew quran, cpsquran הקוראן סורה 83 (תרגום רקנדורף) – ויקיטקסט, באתר he.wikisource.org Sura al-Mutaffifin, WikiShia (באנגלית) TheLastDialogue, Surah Al Mutaffifin Summary, The Last Dialogue, ‏7 במרץ 2019 (באנגלית) Mohammad Ali Amir-Moezzi, Institute of Ismaili Studies, The spirituality of Shi'i Islam: beliefs and practices, London: I.B. Tauris, 2011, ISBN 978-0-85771-965-2 Hadith - The Chapters on Business Transactions - Sunan Ibn Majah - Sunnah.com - Sayings and Teachings of Prophet Muhammad (صلى الله عليه و سلم), sunnah.com Ṭabrisī, Majmaʿ al-bayān, כרך 10, עמ' 685 Baḥrānī, al-Burhān, כרך 5, עמ' 603 Surah Mutaffifin, Chapter 83, Al-Islam.org, ‏24 בינואר 2014 (באנגלית) Hadith - Book of Prayer (Kitab Al-Salat): Detailed Injunctions about Ramadan - Sunan Abi Dawud - Sunnah.com - Sayings and Teachings of Prophet Muhammad (صلى الله عليه و سلم), sunnah.com
תיאטרון האחוזות

תיאטרון האחוזות (בצ'כית: Stavovské divadlo) הוא תיאטרון ובית אופרה בפראג. תיאטרון האחוזות נבנה בסוף המאה ה-18 כחלק מעידן הנאורות בעיצובו של אנטונין האפנקר בסגנון נאו קלאסי. בנייתו נמשכה שנתיים לפי הזמנתו של הרוזן פרנץ אנטון פון נוסטיץ-רייניך. בניין התיאטרון נשאר באופן יחסי נאמן לעיצובו המקורי. התיאטרון נפתח בשנת 1783 בהצגת טרגדיה מאת גוטהולד אפרים לסינג. בין האמנים שהופיעו בתיאטרון האחוזות: קרל מריה פון ובר, אנטון רובינשטיין, קרל גולדמארק, גוסטב מאהלר שניצח כאן, וניקולו פאגאניני. באוקטובר 1787 הוצגה בתיאטרון הבכורה של דון ג'ובאני של וולפגנג אמדאוס מוצרט בניצוחו, הבכורה של חסדו של טיטוס בוצעה כאן לרגל הכתרתו של לאופולד השני. תיאטרון האחוזה מופיע בסרט אמדאוס של מילוש פורמן. מראה קדמי של האולם מראה אחורי של האולם מדיה וקבצים בנושא תיאטרון האחוזות בוויקישיתוף אתר האינטרנט הרשמי של תיאטרון האחוזות (בצ'כית)
יהודית עם ראש הולופרנס (ג'ורג'ונה)

יהודית עם ראש הולופרנס (באיטלקית: Giuditta con la testa di Oloferne) הוא ציור שמן מעשה ידי הצייר ג'ורג'ונה, שצויר בשנת 1505 לערך ומתאר את יהודית עם ראשו הכרות של הולופרנס. היצירה מוצגת בארמיטאז' בסנקט פטרבורג. עבודתו של ג'ורג'יונה קבעה במידה רבה את התפתחות הציור הוונציאני מהמאה ה-16. היא מתארת את יהודית עם ראשו של הולופרנס לאחר שערפה אותו. גיבורת ביבליה זו, שהצילה את עיר הולדתה בתוליה מהתקפתם של האשורים, הייתה פופולרית ביותר בתקופת הרנסאנס. למרות הנושא ההיסטורי, הציור הוא למעשה מה שמכונה poesie (פיוט), סוג של יצירה שיצר ג'ורג'ונה עצמו ונפוצה במהרה בראשית הציור הוונציאני של המאה ה-16. היצירה היא אחת מאבני היסוד של התקופה הצעירה של ג'ורג'ונה ואחת הבודדות עליהן יש הסכמה כללית בדבר הייחוס אליו. היא הגיעה לסנקט פטרבורג בשנת 1772 לאחר שנרכשה בפריז בידי יקטרינה השנייה, קיסרית רוסיה. בסוף המאה ה-19 היא הועברה לבד לאחר הידרדרות במצבו של לוח העץ עליו צוירה במקור. יהודית מיוצגת באורך מלא, בגודל מעט קטן מגודל טבעי. ניצחון היופי על הרודנות מומחש כאן על ידי הניגודיות בין פניה החלקים והאובלים לחלוטין של יהודית, תחת השפעתו של לאונרדו דה וינצ'י, ופניו הנפוחות של הראש הערוף של הולופרנס, מתחת לרגליה. התנוחה נובעת מהפיסול הקדום, בעיקר "אפרודיטה אוראניה" (אנ') הידועה דרך עותקים רומיים. ואילו פרטים מסוימים מתייחסים לפייטרו פרוג'ינו (ניצב החרב), לורנצו קוסטה (השרוולים הארוכים) ולאונרדו דה וינצ'י (בנוסף לפני הגיבורה, השפעות ספומאטו באטמוספירה ובשיחים שבחזית). למעשה, מעבר לחומה נמוכה, עליה היא נשענת בזרועה השמאלית תוך אחיזה בחרב ביד ימין, יש נוף רחב עם יער ועיר הנעלמת באובך כחלחל מרוחק, וכך גם ההרים. עץ האלון העומד מאחורי יהודית ממשיך באופן אידיאלי את דמותה ומקנה לה חשיבות מונומנטלית גדולה יותר. זהו מאפיין המשותף גם ליצירות אחרות המיוחסות לג'ורג'ונה. הרושם הכללי של יהודית הוא של אישה ממוקדת ומכוילת. עכשיו, כאשר השיגה את מטרתה לחסל את שר הצבא האשורי, היא שקועה בנוף הבוקר הרענן, באווירה פיוטית שלא מופרעת אפילו על ידי נוכחות ראשו הכרות של האויב שדיכא את עירה ואת בתוליה. ציורו של ג'ורג'ונה מציין את המעבר בין דמותה של יהודית מלוחמת ענווה, לדמות של אישה מפתה. לחרב אותה היא מחזיקה יש צורת צלב, מה שמזכיר לצופה את האבירים הנוצריים ומסעי הצלב. הציור מראה את הגיבורה ברגע ניצחונה, דורכת על ראשו המעוות של הולופרנס. אבל במיצג זה של טוהר יש פגם, ג'ורג'ונה מכניס שינוי משמעותי: הופעתה של הרגל החטובה של יהודית דרך חריץ מיוחד בשמלתה מעוררת ארוטיקה, מעידה על דו משמעות ולכן והיא הרמז הראשון למהפך העתידי בדמותה של יהודית: מדמות המקבילה למרים, אם ישו היא הופכת לחוה, מלוחמת לפאם פאטאל. מדיה וקבצים בנושא יהודית עם ראש הולופרנס בוויקישיתוף אתר האינטרנט הרשמי של יהודית עם ראש הולופרנס (ברוסית) אתר האינטרנט הרשמי של יהודית עם ראש הולופרנס (באנגלית) "Giorgione, Judith". ארמיטאז'. (באנגלית) Peters, Renate (2001). "Dressing Up for War: Transformations of Gender and Genre". Amsterdam: Rodopi. (באנגלית)
To Be Young

"To Be Young" (בעברית: "להיות צעיר") הוא סינגל שהוקלט על ידי הזמרת האנגלייה אן-מארי, בשיתוף הראפרית האמריקאית דוג'ה קאט. השיר יצא לאור ב-17 ביולי 2020, כסינגל השלישי מתוך אלבום עתידי, על ידי חברת התקליטים אסיילום רקורדס. מארי החלה לקדם את השיר במדיה החברתית בימים שקדמו לצאתו, ואף חשפה את עטיפתו של הסינגל. השיר הוא שיר פופ שנכתב על ידי אן-מארי, דוג'ה קאט, לואי בל, דלסי, טאו הלם ובילי וולש, והופק על ידי הלם ובל. הווידאו קליפ הנלווה שצולם לשיר בוים על ידי האנה לוקס דייוויס והועלה לערוץ היוטיוב של מארי בשידור חי ב-17 ביולי 2020, בסמוך לצאתו של הסינגל עצמו. הקליפ צולם במהלך סגר בעקבות מגפת הקורונה בבתיהן של מארי ודוג'ה קאט בהתאמה, תוך שהן שרות את השיר ורוקדות לצליליו. תוך פחות מיממה, צבר הקליפ למעלה מחצי מיליון צפיות. כבר ביום צאתו, הצליח השיר להגיע לעשירייה הפותחת במצעדי האייטונס של מדינות שונות, בהן טורקיה, ספרד, ניו זילנד, והולנד. מידע על הסינגל "To Be Young" באתר מיוזיק בריינז מילות השיר "To Be Young" באתר Genius סרטון השיר "To Be Young" באתר יוטיוב אן-מארי, דוג'ה קאט, לואי בל, דלסי, טאו הלם, בילי וולש Anne-Marie releases new single with Doja Cat, 'To Be Young' | NME, NME Music News, Reviews, Videos, Galleries, Tickets and Blogs | NME.COM, ‏2020-07-17 (באנגלית) Anne-Marie announces new single featuring Doja Cat, www.officialcharts.com (באנגלית) Anne-Marie Announces New Song 'To Be Young' Featuring Doja Cat, Billboard, ‏2020-07-13 Anne-Marie - To Be Young (feat. Doja Cat) [Official Video], סרטון באתר יוטיוב (אורך: 3:35) Anne-Marie And Doja Cat Detail What It Feels Like ’To Be Young’, UPROXX, ‏2020-07-17 (באנגלית) Live iTunes Turkey Popularity Bars, kworb.net Live iTunes Spain Popularity Bars, kworb.net Live iTunes New Zealand Popularity Bars, kworb.net Live iTunes Netherlands Popularity Bars, kworb.net To Be Young (feat. Doja Cat) - Single by Anne-Marie, Apple Music (באנגלית) Singles To Radio, The Music Network
Best of Gloria Estefan

Best of Gloria Estefan (בעברית: הטוב ביותר של גלוריה אסטפן) הוא אלבום האוסף השלישי של הזמרת גלוריה אסטפן אשר הופץ במספר מדינות מצומצם באירופה בלבד ב-13 בפברואר 1998 ולראשונה בצרפת ב-15 בפברואר 1997 על ידי אפיק רקורדס. האלבום מכיל אוסף של שירים מכל מיני שנים בקריירה של אסטפן. האלבום יצא לאור במספר מדינות מצומצם באירופה בלבד. תחילה האלבום יצא לאור רק בצרפת אך בעקבות הצלחת השיר "You'll Be Mine (Party Time)" הוחלט להוציא את האלבום מחדש שנה לאחר מכן והפעם להוציאו לאור גם בשווייץ, הולנד, בלגיה ולוקסמבורג. בצרפת האלבום הגיע למקום השלישי ובכך הפך לאלבום של אסטפן שהגיע למיקום הגבוה ביותר במדינה. בשווייץ האלבום זכה להצלחה פחותה כאשר הגיע למקום ה-40 בלבד. בשאר המדינות בהם יצא לאור האלבום לא דורג. מסיבות לא ידועות לא יצא לאור אף סינגל מהאלבום על מנת לקדם אותו. האלבום Best of Gloria Estefan באתר Discogs Gloria Estefan - Best Of, Discogs (באנגלית)
Gloria!

gloria! (בעברית: גלוריה!) הוא אלבומה השמיני של הזמרת גלוריה אסטפן אשר יצא לאור ב-2 ביוני 1998 על ידי אפיק רקורדס. מתוך האלבום יצאו 4 סינגלים: "Heaven's What I Feel", היה לסינגל הראשון מהאלבום אשר הגיע למקום ה-27 בארצות הברית. "Oye!" יצא כסינגל השני מהאלבום בכל העולם מלבד ארצות הברית שם מסיבות לא ידועות יציאתו בוטלה ברגע האחרון. במצעד הבילבורד הלטיני השיר זכה להצלחה רבה כאשר דורג במקום הראשון במצעד ובנוסף גם דורג במספר מדינות באירופה, ביניהם בפרד ששם הגיע למקום הראשון. "Don't Let This Moment End" היה לסינגל השלישי מהאלבום ודורג במקום ה-76 בארצות הברית. "Cuba Libre", יצא כסינגל האחרון מהאלבום בספרד בלבד כאשר במקביל בכל העולם יצא השיר "Don't Stop" כסינגל שיווקי. בנוסף על מנת לקדם את האלבום הוציאה במקביל אליו אספן שני שירים לטארגט בלבד ויצרה מהם שני מיני-אלבומים של רמיקסים אשר מכילים רמיקסים לאותם שני שירים. האלבום היה מעומד לשלושה פרסי גראמי, זכה בפרס הבילבורד הלטיני ובשלושה פרסי אלמה. מידע על האלבום Gloria! באתר MusicBrainz מידע על האלבום Gloria! באתר AllMusic האלבום Gloria! באתר Discogs האלבום Gloria! באתר ספוטיפיי Gloria!* - Gloria!, Discogs (באנגלית)
סחיפה אנטיגנית

סחיפה אנטיגנית (באנגלית: Antigenic drift) היא הצטברות מוטציות בגנום הנגיפי המביאה לשינוי החלבונים על פני השטח החיצוני של הנגיף, וליצירת זן חדש שאינו מוכר, או אינו מוכר היטב, לנוגדנים ולתאי ה-T שנוצרו כנגד הזן המקורי. סחיפה אנטיגנית עשויה להביא להתפרצות חדשה באוכלוסייה המחוסנת כנגד הזן המקורי. ספיחה אנטיגנית שכיחה בנגיפי שפעת מסוג A (לפעמים יכולה להופיע בשפעת מסוג B) Ivan Oransky, Maurice R. Hilleman, Lancet (London, England) 365, 2005 May 14-20, עמ' 1682 doi: 10.1016/S0140-6736(05)66536-1 Natureevents directory | WorldCat.org, www.worldcat.org (באנגלית) David J. D. Earn, Jonathan Dushoff, Simon A. Levin, Ecology and evolution of the flu, Trends in Ecology & Evolution 17, 2002-07-01, עמ' 334–340 doi: 10.1016/S0169-5347(02)02502-8 ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
בארנסלי

בארנסלי (באנגלית: Barnsley) היא עיר בדרום יורקשייר, אנגליה. העיר ממוקמת בין לידס לשפילד בתוך עמק דירני. העיר מוקפת בכמה עיירות קטנות וכפרים, אשר יחד מהווים את בורו, המטרופולין של בארנסלי, מתוכם בארנסלי היא המרכז הגדול מכולן. נכון לשנת 2011, אוכלוסיית בארנסלי הייתה 91,297. ההתייחסות הראשונה לבארנסלי מתרחשת בשנת 1086 בספר יום הדין, ובו היא מכונה ברנסלאי ואוכלוסייתה בערך 200. מקור השם בארנסלי נתון לוויכוח, אך מועצת בארנסלי טוענת שמקורו טמון בהלחמה בין המילה הסקסונית "Berne" שמשמעותה אסם, והמילה "lay" שמשמעותה שדה.[דרוש מקור] החל מהמאה ה-17 התפתחה בארנסלי לנקודת עצירה במסלול שבין לידס, ויקפילד, שפילד ולונדון. התנועה שנוצרה כתוצאה ממיקומה בציר מרכזי במדינה פיתחה את הכלכלה של העיר, כאשר אכסניות ושירותים נלווים שגשגו. במהלך המאה ה-18 וה-19 הפכה בארנסלי למרכז לאריגת פשתן ועיירת ייצור חשובה. תחנת הנוסעים הראשונה ששירת את בארנסלי נפתחה על ידי הרכבת צפון מידלנד בשנת 1840. לבארנסלי מסורת ארוכה של עשיית זכוכית, אולם בארנסלי מפורסמת בעיקר בזכות הכריית פחם שבעיר. בארנסלי, הוא מועדון הכדורגל של העיר, כיום משחק המועדון בפוטבול ליג הראשונה, הליגה השלישית בחשיבותה באנגליה. המגרש הביתי של המועדון הוא אצטדיון אוקוול. בסוף שנות ה-90 היה המועדון עונה אחת בפרמייר ליג, הליגה הבכירה באנגליה, אך ירדו חזרה ליגה לאחר עונה אחת בלבד, בהמשך, ירדו גם לליגה השלישית, שבו לשנייה וחזרו שוב לשלישית. לעיר גם קבוצת כדורגל נשים המשחקת בליגת העל האזורית של צפון מזרח המדינה. גרמניה Schwäbisch Gmünd, גרמניה. אוקראינה הורליבקה, אוקראינה. בארנסלי, באתר אנציקלופדיה בריטניקה (באנגלית) מדיה וקבצים בנושא בארנסלי בוויקישיתוף אתר האינטרנט הרשמי של בארנסלי Custom report - Nomis - Official Labour Market Statistics, www.nomisweb.co.uk Barnsley Life, web.archive.org, ‏3 באוגוסט 2009
המלחמה הקרימינלית בקסימוב

המלחמה הקרימינלית בקסימוב (ברוסית: Касимовская криминальная война) היא מלחמה קרימינלית בין מספר ארגוני פשע ממוסקבה, ריאזאן וארגוני פשע מקומיים בעיר קסימוב, מחוז ריאזאן לצורך שליטה בגנבות ממפעל המתכות האל ברזיליות של פריוקסקי. זו אחת ממלחמות הפשע האלימות ביותר ברוסיה בשנות התשעים; יותר מ-50 איש הפכו לקורבנות מלחמה זו. בשנת 1989 הוחלט להקים מפעל לעיבוד זהב בקסימוב, שזכה לשם "מפעל המתכות האל ברזיליות של פריוקסקי". הוא נבדל בין מפעלים דומים בנובוסיבירסק, קרסנויארסק ושצ'לקובו לא רק על ידי היקפי ייצור גדולים, אלא גם על ידי מערכת אבטחה חזקה - גדוד שלם של כוחות הביטחון הפנימיים עסק באבטחה. בשנת 1991 ייצר המפעל התכה ראשונה של זהב. אירוע זה הפך את חייה של עיירה מחוזית שקטה. בשנת 1992 אנשים החלו להיעלם בקסימוב. חלקם נמצאו ביערות שמסביב עם עקבות עינויים, כך שלא תמיד ניתן היה לזהות אותם. תושבים מקומיים כבר דיברו אז שכל זה קשור למפעל לעיבוד הזהב. עם זאת, רשויות אכיפת החוק לא הבינו זאת מייד. המוזרויות של הרציחות וההיעלמויות הללו היו שאנשים בשכבות שונות לחלוטין של האוכלוסייה הפכו לקורבנות - מאנשי עסקים מצליחים ועד עובדים רגילים ואנשי צבא. עד מהרה נשמעו יריות בקסימוב וסביבתה. הקורבנות, כמו בעבר, היו מגוון אנשים. בקשר למצב החירום בקסימוב הוחלט לערוך בדיקה במפעל, אולם לא אותרו עובדות על אובדן הזהב. אבל בשנת 1994 בניז'ני נובגורוד נעצרו אלכסיי אגפוב וסרגיי סביטנב, שאיתם היה מטיל זהב קילוגרם של זהב תעשייתי. נקבע כי מטיל זה אמור היה להיות במפעל בקסימוב, שממנו לא אבדה מיליגרם זהב. אולם החוקרים היו המומים ממש מההודאות של אגפוב וסביטנייב: התברר כי בנוסף לקילוגרם שנתפס, הם מכרו בעבר עוד 22 קילוגרמים של זהב. במדינה שבה עוד לפני מספר שנים נידונו למוות בגין גנבת כמה גרם של מתכות יקרות, היה זה עניין בעל חשיבות מיוחדת למדינה. המצב בקסימוב הפך לסיבת ההליכים במועצה המיוחדת במשרד הפנים. נוצר צוות חקירה שאליו הצטרפו פרקליטות הפדרציה הרוסית ושירות הביטחון הפדרלי. הבדיקה היסודית ביותר במפעל בוצעה שוב, ושוב הכל ירד למיליגראם. גם אם היו גנבות מהמפעל, אז באותה העת לא היה ברור כיצד עבר הזהב דרך המחסומים השמורים בכבדות. החוקרים הציעו כי זה לא היה ללא עזרת הצבא ששמר עליו. אך כל עובדי הגדוד עברו בדיקות מיוחדות והיו להם מאפיינים ללא דופי. במפעל נערכו סריקות המוניות. לבסוף, באחד החדרים האחוריים, הם מצאו כפפת עבודה ממולאת מוטות זהב. המצב בקסימוב היה מתוח. בעיר הופיעו נציגים של מספר ארגוני פשע ממוסקבה (אחוות סולנצבו, ארגון הפשע פודולסקאיה וכו') ושל ריאזן (ארגון הפשע סלונובסקאיה). ההרג התחלף זה בזה. זרם מאסיבי של זהב רוסי נצפה בשווקים השחורים של המדינות הבלטיות, מולדובה וטורקיה. ועובדי המפעל בנו לעצמם קוטג'ים מפוארים, קנו מכוניות זרות יקרות. בבתי הקזינו של קסימוב היו משחקים על סכומי עתק, יותר מאשר בבתי הקזינו המפורסמים במוסקבה. היקף הדיונים בבתי המשפט היה חסר תקדים בהיסטוריה של רוסיה. יותר מ-120 איש הורשעו על ידי בית משפט רגיל, 54 נוספים על ידי בית דין צבאי. העונש המקסימלי - מאסר עולם - קיבל ויטלי אנטוליביץ' קורבטוב, יליד 1963. שאר חבריהם קיבלו עד 25 שנות מאסר. "זהב מטורף", סרטון באתר יוטיוב מתוך תוכנית הטלוויזיה רוסיה הקרימינלית. "זהב עקב מדם", סרטון באתר יוטיוב מתוך תוכנית הטלוויזיה רוסיה הקרימינלית. התרה. https://www.sovsekretno.ru/articles/zolotushniki/ https://russian7.ru/post/kasimovskaya-kriminalnaya-voyna-krup/
BOO

Boo היא שפת תכנות מונחית עצמים, סטטית, וכללית (אנ') שהופיעה לראשונה בשנת 2003. היא משתמשת בתמיכתה של Common Language Infrastructure (או בקיצור: CLI), (אנ') ויישומי רשת בשביל יוניקוד תוך כדי שימוש בתחביר (Syntax) אשר קיבל השראה מפייתון. בשפה ניתן דגש מיוחד על "יכולת ההרחבה" (אנ') של השפה ושל המהדר. Boo הייתה אחת משלושת שפות התכנות הסקריפטיות בשביל מנוע המשחקים Unity עד להסרתה משם בשנת 2014 מפני שקהל המשתמשים שלה היה קטן. אף על פי כן, היה ניתן לכתוב ב-Boo ב-Unity עד להסרת המהדר של Boo ממנה בשנת 2017. Boo היא תוכנה חינמית, שיצאה תחת רישיון BSD 3-Clause לשלדי התוכנה של מיקרוסופט, .NET ו-Mono. הדפסת "שלום, עולם" באנגלית: print "Hello World!" קוד המדפיס את סדרת פיבונאצ'י עד לאינדקס מסוים בסדרה (אותו המתכנת בוחר): def fib(): a, b = 0L, 1L # The 'L's make the numbers double word length (typically 64 bits) while true: yield b a, b = b, a + b # Print the first 5 numbers in the series: for index as int, element in zip(range(5), fib()): print("${index+1}: ${element}") פייתון יוניטי (מנוע משחק) IronPython אתר האינטרנט הרשמי של BOO BOO, באתר Progopedia בשפות בעלות טיפוסיות סטטית לכל משתנה ולכל ערך יש טיפוס. כל משתנה מטיפוס מסוים יכול להכיל רק ערכים מאותו טיפוס (או מתת-טיפוס שלו) וכל הטיפוסים נבדקים בזמן הידור. כך המהדר יכול להתריע במקרה של שגיאות. בשפות כאלה, עצם העובדה שתוכנית עברה הידור מעיד שלא קיימות בה שגיאות מסוגים מסוימים. Extensibility is a software engineering and systems design principle that provides for future growth. Extensibility is a measure of the ability to extend a system and the level of effort required to implement the extension. Extensions can be through the addition of new functionality or through modification of existing functionality. The principle provides for enhancements without impairing existing system functions. אינדקס (בהקשר זה): מספר טבעי המייצג מקום בסדרה
רשימת מדינות בהן עיר הבירה אינה העיר המאוכלסת ביותר במדינה

זוהי רשימה של מדינות ריבוניות אשר עיר בירתן לא מהווה את העיר המאוכלסת ביותר בהן. Canberra Population 2020 (Demographics, Maps, Graphs), worldpopulationreview.com Sydney Population 2020 (Demographics, Maps, Graphs), worldpopulationreview.com Abu Dhabi Population 2020 (Demographics, Maps, Graphs), worldpopulationreview.com Dubai Population 2020 (Demographics, Maps, Graphs), worldpopulationreview.com The 200 Largest Cities in the United States by Population 2020, worldpopulationreview.com Population of Cities in Bolivia (2020), worldpopulationreview.com Brazil Population (2020) - Population Stat, populationstat.com South Africa Population (2020) - Population Stat, populationstat.com Vietnam Population (2020) - Population Stat, populationstat.com Turkey Population (2020) - Population Stat, populationstat.com Morocco Population (2020) - Population Stat, populationstat.com Nigeria Population (2020) - Population Stat, populationstat.com New Zealand Population (2020) - Population Stat, populationstat.com World City Populations 2020, worldpopulationreview.com Pakistan Population (2020) - Population Stat, populationstat.com Kazakhstan Population (2020) - Population Stat, populationstat.com